P6_TA(2004)0056

Európai Újjáépítési Ügynökség *

Európai parlamenti jogalkotási állásfoglalás az Európai Újjáépítési Ügynökségről szóló 2667/2000/EK tanácsi rendeletet módosító tanácsi rendeletre irányuló javaslatról (COM(2004)0451 — C6-0075/2004 — 2004/0133(CNS))

(Konzultációs eljárás)

Az Európai Parlament,

- tekintettel a Bizottságnak a Tanácshoz intézett javaslatára (COM(2004)0451) [1],

- tekintettel az EK-Szerződés 181a. cikke második bekezdésének első mondatára, amelynek megfelelően a Tanács konzultált a Parlamenttel (C6-0075/2004),

- tekintettel eljárási szabályzata 51. cikkére,

- tekintettel a Külügyi Bizottság jelentésére (A6-0031/2004),

1. jóváhagyja a Bizottság javaslatát, annak módosított formájában;

2. felhívja a Bizottságot, hogy az EK-Szerződés 250. cikkének (2) bekezdése alapján megfelelően módosítsa javaslatát;

3. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy ismételten konzultáljon a Parlamenttel abban az esetben, ha lényegesen kívánja módosítani a Bizottság javaslatát;

5. utasítja elnökét, hogy továbbítsa álláspontját a Tanácshoz és a Bizottsághoz.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

Módosítás: 1

(7a) preambulumbekezdés (új)

| (7a) Bármely, az Ügynökség hatáskörét érintő, a 2667/2000/EK rendeletben, különösen annak az 1., 2. és 15. cikkében foglaltakat meghaladó változtatás a megfelelő költségvetési eljárások alá kell, hogy tartozzon. |

Módosítás: 2

1. CIKK, 4. PONT14. cikk (2667/2000/EK rendelet)

4) A 14. cikk hatályát veszti. | 4)A 14. cikk helyébe a következő szöveg lép:A Bizottság 2005. júniusig jelentést terjeszt a Tanács elé az Ügynökség 2006. december 31. utáni jövőjéről. |

Módosítás: 3

1. CIKK, 5. PONT15. cikk (2667/2000/EK rendelet)

5)A 15. cikk helyébe a következő szöveg lép:A Bizottság megbízhatja az Ügynökséget a 1628/96/EK rendelet szerint Szerbia és Montenegró, illetve Macedónia Volt Jugoszláv Köztársaság számára megítélt közösségi támogatás végrehajtásával. | 5)A 15. cikk helyébe a következő szöveg lép:A Bizottság megbízhatja az Ügynökséget a 1628/96/EK rendelet szerinti, Szerbia és Montenegró, illetve Macedónia Volt Jugoszláv Köztársaság számára megítélt közösségi támogatás végrehajtásával.A Bizottság megbízhatja az Ügynökséget a ciprusi török közösség gazdasági fejlődését előmozdító támogatás végrehajtásával az .../2004/EK tanácsi rendelet keretén belül. |

Módosítás: 4

1. CIKK, 5A. PONT (új)15a. cikk (új) (2667/2000/EK rendelet)

| 5a)A rendelet a következő 15a. cikkel egészül ki:15a. cikkA nagyobb érthetőség és átláthatóság érdekében a Bizottság 2004. december 31-ig részletes jelentést terjeszt az Európai Parlament és a Tanács elé, amelyben meghatározza az Ügynökség operatív központjai és az adott térségekben működő dekoncentrált bizottsági delegációk közötti feladatmegosztást, kifejti e feladatmegosztás indokait, valamint elemzi, hogy ez a feladatmegosztás miként működik a gyakorlatban az érintett országok, különösen Macedónia Volt Jugoszláv Köztársaság esetében az EU-tagságra való pályázás fényében. |

[1] A Hivatalos Lapban még nem tették közzé.

--------------------------------------------------